b'\n_START_ARTICLE_\nSp\xc3\xb8rgeskema\n_START_PARAGRAPH_\nEt sp\xc3\xb8rgeskema er en videnskabelig metode, indeholdende en r\xc3\xa6kke af sp\xc3\xb8rgsm\xc3\xa5l, der anvendes til at indhente viden fra svarpersonen. Selvom det oftest bliver benyttet som et statistisk v\xc3\xa6rkt\xc3\xb8j, er dette ikke altid tilf\xc3\xa6ldet. Sp\xc3\xb8rgeskemaet blev opfundet af Sir Francis Galton.\n_START_SECTION_\nFordele og ulemper\n_START_PARAGRAPH_\nSp\xc3\xb8rgeskemaer har nogle fordele over for andre sp\xc3\xb8rgeunders\xc3\xb8gelser, idet de er billige, ikke kr\xc3\xa6ver lige s\xc3\xa5 meget af unders\xc3\xb8geren som f.eks. telefonunders\xc3\xb8gelser og ofte har standardiserede svarmuligheder, der g\xc3\xb8r det enklere at gruppere dataene. Sp\xc3\xb8rgeskemaers udbredelse er desuden begr\xc3\xa6nset af, at svarpersonen skal kunne l\xc3\xa6se, forst\xc3\xa5 og besvare sp\xc3\xb8rgsm\xc3\xa5lene. S\xc3\xa5ledes vil denne form for unders\xc3\xb8gelse ikke kunne g\xc3\xb8re sig g\xc3\xa6ldende i visse demografiske befolkningsgrupper. Et andet problem i forbindelse med udarbejdelse af sp\xc3\xb8rgeskemaer er udformning og formulering af sp\xc3\xb8rgsm\xc3\xa5lene. Her stilles krav om pr\xc3\xa6cision i formuleringen af sp\xc3\xb8rgsm\xc3\xa5lene, ligesom det er et krav, at sp\xc3\xb8rgsm\xc3\xa5let er entydigt. Et ofte anvendt eksempel p\xc3\xa5 manglende entydighed er sp\xc3\xb8rgsm\xc3\xa5let: "Er du oph\xc3\xb8rt med at sl\xc3\xa5 dine b\xc3\xb8rn?" Uanset om der svares "ja" eller "nej" vil den adspurgte blive registreret som "voldelig"._NEWLINE_De metodiske problemer ved udformning af sp\xc3\xb8rgeskemaer er af samme type som ved meningsm\xc3\xa5linger og andre opinionsm\xc3\xa5linger. Se ogs\xc3\xa5 sociologisk metode.'